22. Hans /Rometi Hans, Romeda Hans, Fromhold Hans/, sündis umbes 1676. Elas Mõnuste külas Kirna mõisapiirkonnas. Talu oli ilmselt olemas juba 1686. a. adramaarevisjoni ajal, peremeheks oli seal Mõnuste Fromhold /Månnesta Fromholdt/, kelle nimest kujunes arvatavasti välja talunimetus, mis käibel tänapäevani. Kirna mõisa kaart 1706. a. lubab arvata, et ka talu asukoht pole aegade jooksul muutunud. Tallinna kindralkuberneri inkvisitsioonikomisjoni 1716. a. protokolli järgi oli Hans 35-aastane taluperemees, temaga samas talus elasid 30-aastane naine Anu, 4-aastane poeg Jaan, pooleaastane poeg Mart, 3-aastane tütar Leenu, 20-aastane sulane Jüri. Hansul oli üks hobune, üks härg ja üks lehm. Talu suuruseks oli 1/4 adramaad. Nagu kõik teisedki Mõnuste küla elanikud, oli ka Hans Nissi koguduse liige, kuigi küla asus Hageri kihelkonnas. Hans suri umbes 80-aastaselt enne 07.04.1756 Mõnuste külas Kirna mõisapiirkonnas ja maeti 07.04.1756.